
          Nr.23/149/2004

AVIZ

asupra proiectului de Lege pentru modificarea şi completarea Ordonanţei Guvernului nr.16/2002 privind contractele de parteneriat public-privat, precum şi a Legii nr.219/1998 privind regimul concesiunilor



În conformitate cu Regulamentul Camerei Deputaţilor, modificat şi completat prin Hotărârea Camerei Deputaţilor nr.23/2003, Comisia pentru industrii şi servicii a fost sesizată pentru aviz la Comisia juridică, de disciplină şi imunităţi, cu nr.P.L.x-518 din 8 septembrie 2004, cu proiectul de Lege pentru modificarea şi completarea Ordonanţei Guvernului nr.16/2002 privind contractele de parteneriat public-privat, precum şi a Legii nr.219/1998 privind regimul concesiunilor.



Proiectul de lege a fost emis pentru modificarea Ordonanţei Guvernului nr.16/2002 şi a Legii nr.219/1998 în conformitate cu angajamentele asumate de România în cadrul negocierilor de aderare la Uniunea Europeană, prin documentele de poziţie privind Cap.6 - Politica în domeniul concurenţei, Cap.21 - Politica regională şi coordonarea instrumentelor structurale şi Cap.29 - Prevederi financiare şi bugetare.



Proiectul de lege a fost avizat favorabil de Consiliul Legislativ cu nr.1404 din 23 august 2004.



Proiectul de lege a fost adoptat de Senat în şedinţa din 6 septembrie 2004.



În raport de obiectul de reglementare şi conţinutul său, proiectul de lege face parte din categoria legilor organice.



Membrii comisiei au dezbătut proiectul de lege în şedinţa din 14 septembrie 2004 şi au hotărât să avizeze favorabil proiectul de lege cu amendamente admise prezentate în anexă.



Pentru acest proiect de lege, Camera decizională este Camera Deputaţilor.

                 PREŞEDINTE,                                            SECRETAR,

                   István Antal                                              Aurelia Vasile

Expert,

Daniel Bădina

Anexa

A M E N D A M E N T E    A D M I S E

la proiectul de Lege pentru modificarea şi completarea Ordonanţei Guvernului nr.16/2002 privind contractele de parteneriat public-privat, precum şi a Legii nr.219/1998 privind regimul concesiunilor

	Nr.

crt.
	Text adoptat de Senat
	Amendamente admise
	Motivaţie

	0
	1
	2
	3

	1.
	2. La articolul 2, litera e) va avea următorul cuprins:

e) contractul de parteneriat public-privat (PPP) - actul juridic privind asocierea dintre autoritatea publică şi un partener privat pentru o perioadă de timp determinată, dar nu mai mare de 49 de ani, în funcţie de durata de amortizare a investiţiilor sau în funcţie de modalităţile de finanţare convenite, în scopul realizării unui proiect prin care să se aloce în mod adecvat riscurile pe baza unui mecanism adecvat de remunerare.


	1. La articolul 2, litera e) va avea următorul cuprins:

e) contractul de parteneriat public-privat (PPP) - actul juridic privind asocierea dintre autoritatea publică şi un partener privat, cuprinzând drepturile şi obligaţiile acestora, pentru o perioadă determinată dar nu mai mare de 49 de ani, în funcţie de durata legală de amortizare a investiţiilor sau în funcţie de modalităţile de finanţare convenite, în scopul realizării unui proiect prin care să se aloce în mod adecvat riscurile pe baza unui mecanism adecvat de remunerare.


	Un contract trebuie să cuprindă drepturile şi obligaţiile partenerilor.


	0
	1
	2
	3

	2.
	4. La articolul 2, după litera i) se introduce o literă nouă, litera i1), cu următorul cuprins:

i1) dialog - procedura care oferă posibilitatea autorităţii contractante de a iniţia consultări cu candidaţii, în scopul de a dezvolta una sau mai multe alternative capabile să întrunească cerinţele autorităţii contractante şi pe baza cărora candidaţii sunt invitaţi să liciteze.

 
	2. La articolul 2, litera i1), va avea următorul cuprins:

i1) dialog - procedura care oferă posibilitatea autorităţii contractante de a iniţia consultări cu candidaţii, în scopul de a dezvolta una sau mai multe alternative capabile să întrunească cerinţele autorităţii contractante şi pe baza cărora candidaţii sunt invitaţi să liciteze pentru selectarea investitorilor.

 
	Precizare privind licitaţia la care participă candidaţii.

	3.
	9. După articolul 6 se introduce un articol nou, art.61, cu următorul cuprins:

Art.61. - (2) În urma evaluării ofertelor depuse, autoritatea publică emite o decizie cuprinzând lista investitorilor ierarhizaţi pe criteriul celei mai bune oferte în termeni tehnico-economici şi financiari. Decizia se comunică în scris, simultan, tuturor investitorilor participanţi la selecţie.


	3. După articolul 61, alineatul (2) va avea următorul cuprins:

Art.61. - (2) În urma evaluării ofertelor depuse, autoritatea publică emite o decizie cuprinzând lista investitorilor selecţionaţi, ierarhizaţi pe criteriul celei mai bune oferte în termeni tehnico-economici şi financiari. Decizia se comunică în scris, simultan, tuturor investitorilor participanţi la selecţie.


	Pentru uniformitatea termenilor utilizaţi.

	4.
	11. Articolul 8 va avea următorul cuprins:

Art.8. - (1) La finalizarea procedurii de depunere şi rezolvare a contestaţiilor, autoritatea publică intră în negocierea finală a unui contract de parteneriat public-privat cu investitorul cel mai bine clasat.


	4. Articolul 8, alineatul (1) va avea următorul cuprins:

Art.8. - (1) După finalizarea procedurii de depunere şi rezolvare a contestaţiilor, autoritatea publică intră în negocierea finală a unui contract de parteneriat public-privat cu investitorul cel mai bine clasat.


	


                                        PREŞEDINTE,                                                                          SECRETAR,

                                          István Antal                                                                            Aurelia Vasile

Expert,

Daniel Bădina

